AIDHA KIONGOZI HUYO WA BARAZA LA KATIBA ANZIBAR AMEFAHAMISHA KUWA KUTOKANA NA IBARA YA 64 YA KATIBA YA JAMHURI YA MUUNGANO WA TANZANIA YA MWAKA 1977 KUTOA NAFASI KWA SERIKALI YA TANZANIA KUJIONGEZEA MADARAKA KINYUME NA MGAWANYO WA MADARAKA KATI YA SERIKALI HIZO MBILI SHERIA HIYO ILIPITISHWA KAMA SHERIA ZA KAWAIDA BILA YA KUZINGATIA THELUTHI MBILI ZA WABUNGE WA ZANZIBAR NA KUFANIKIWA KUPITISHA ZAIDI YA SHERIA 30 IKIWEMO BAHARI KUU ILIYOZUA MALUMBANO HIVI KARIBUNI.
Tume hio ilipangiwa kazi ya kuibeba Katiba mpaka mwisho wake kupata ridhaa ya wananchi katika kura ya maoni, au tuseme, kura ya uamuzi, kwa sababu wananchi ndio wakutoa uamuzi wa mwisho. Kwa hivyo, tumeshangazwa sana kuona kwamba Bunge la Tanzania limeamuwa kuiuwa Tume hii mara tu baada ya kumaliza Rasimu ya Pili, bila kutoa sababu za maana au sababu zozote. Kwa kuwa na nia safi toka mwanzoni mwa mchakato huu, bado hatujachelewa tunayo nafasi ya kujirekebisha kwa kujali hadhi, nafasi na haki sawa kwa kila mshirika wa Muungano katika hatua zote zilizobakia kutengeneza Katiba Mpya yenye ridhaa ya pande zote mbili.